એક બીજાની ફેમિલી ને પુરી રેતી મળ્યા પછી બંને પરિવારો એ આ સંબંધ આગળ વધારવા નું નક્કી કર્યું .અને સગાઇ ની તારીખ નક્કી કરવામાં આવી .૨૮- ૦૫- ૨૦૧૭ નું મુહર્ત શુભ આવ્યું .ત્યારબાદ કમુરતા બેસતા હોવાથી આ તારીખ સગાઇ માટે નક્કી કરવામાં આવી .પોતાના ઘરમાં આ પહેલો પ્રસંગ હોવાથી અવિનાશભાઈ આ પ્રસંગ ધામધૂમ થી ઉજવવા માંગતા હતા.આથી તેમણે આ પ્રસંગ ને ભવ્ય રીતે ઉજવવા માટે ની તૈયારીઓ શરૂ કરી દીધી હતી .પૈસે- ટકે સુખી હોવાથી શહેર ની સૌથી ખ્યાતનામ હોટેલ " holiday inn " તેમણે આ પ્રસંગ માટે પસંદ કરી હતી .પોતાના સાગા સંબંધીઓ કે જેની સાથે તેમને બોલવાનોય સંબંધ ન હતો , તેમને પણ તેણે આમંત્રિત કર્યા હતા .આમપણ તેમના આંતરિક ઝઘડાઓ વર્ષો પહેલા થયા હતા,આથી તેઓ આ બધું ભૂલીને નવેસર થી સંબંધો શરું કરવા ઇચ્છતા હતા. આ પ્રેરણા પણ તેમને ગૌરાંગભાઈ ના ફેમિલીની સયુક્તતા ને જોઈને મળી હતી. વર્ષો પછી પોતાના ભાઈઓને મળીને તેઓ ખુબજ ખુશ હતા . ધ્વનિ ના કપડાં, ઘરેણાઓ, તથા નાની મોટી દરેક ચીજ- વસ્તુઓ ની તૈયારીઓ થઇ ગઈ હતી.સામે પક્ષે ગૌરાંગભાઈ ને ત્યાંથી પણ ઘણીભેટસોગાદ, ઘરેણાઓ.. વગેરે...દીકરી ધ્વનિ માટે મોકલવામાં આવી હતી.